**Информации и насоки за декларанти кои користат НКТС 5**

Почитувани,

На -- јануари 2025 година започнува со работа Новиот Компјутерски Транзитен Систем фаза 5 (НКТС 5) кој значително се разликува од НКТС 4 кој го користевме последниве 10 години. Освен целосно нов интерфејс со различена структура и приказ на податоци сортирани по групи, НКТС 5 има нови додадени функционалности.

Поврзувањето во НКТС 5 ќе биде со корисничкото име и лозинка кои се користат во СОЦДАД системот. Оние декларанти кои до сега немале увозно/извозни постапки и не биле регистрирани во тој систем ќе мора да се регистрираат.

**Заглавје**

-Тип на декларација: после изборот на основниот тип на транзитна декларација (Т1 или ТИР), има и задолжителен избор на дополнителнен тип на декларација:

А – за стандардна декларација

Д – за декларација поднесена пред пристигнување на стоката.

-Индикатор за безбедност: за разлика од НКТС 4 каде имавме основен избор 0 или 1, во НКТС 5 воведена е листа со 4 индикатори за безбедност:

0 – транзитна постапка без влезна/излезна збирна декларација

1 – транзитна постапка со влезна збирна декларација

2 – транзитна постапка со излезна збирна декларација

3 – транзитна постапко со влезна и излезна збирна декларација.

Ако идикаторот за безбедност е различен од 0, тогаш следниве податоци стануваат задолжителни за внес:

* Место на утовар
* Земја на утовар
* Место на истовар
* Земја на истовар
* Вид на транспорт на граница
* Земји на маршута

Исто така, во зависност од индикаторот за безбедност се пополнува и податокот за превозникот:

* Ако е 0, податокот за превозникот може да биде националниот даночен број
* Ако е различно од 0, податокот за превозник мора да биде пополнет исклучиво со неговиот валиден ЕОРИ број.

Во случаи кога ностителот на транзитна постапка истовремено е и превозник, се пополнува само рубриката за Носител на транзитна постапка по истиот принцип: ако индикаторот за безбедност е 0 – со даночен број, ако е 1 – со ЕОРИ број. Во овие случаи рубриката за превозник останува празна.

Во зависност од индикаторот за безбедност се менува и претпоследниот карактер во МРН структурата:

* 0 - Ј
* 1 - L
* 2 - К
* 3 – М

На пример, кај декларација со индикатор 0, структурата на МРН ќе биде следна - 24MK101000000WO0**J**9 , кај декларација со индикатор 2 ќе биде - 24MK403100000WP2**K**6.

од самиот МРН ќе биде видлив и индикаторот за безбедност.

Националните транзити задолжтелно се поднесуваат со идикатор за безбедност 0.

**Гаранција**

Валута за употреба на транзитната декларација задолжително е ЕУР. Сите пресметки за задолжување на транзитната декларација ќе се преметуваат во единствена валута ЕУР.

Во случај на одбивање на гаранцијата од страна на царинскиот службеник (поради недоволен износ) декларантот добива порака 055 и декларацијата е во статус „измена на гаранција“. Декларантот има рок од 3 часа за да ја промени декларацијата во делот на гаранцијата, по истекот на тие 3 часа декларацијата автоматски се одбива т.е. добива статус „не е пуштено за транзит“.

**Испостава за излез**

Оваа функционалност нема да се користи до влез во ЕУ за евидентирање на завршување на извозната постапка во случаите со извозен транзит, за нас испостава за излез при извозен транзит е првата транзитна испостава.

По исклучок, во случаите кога имаме транзит на стока означен со безбедносен индикатор 3, започнат кај нас и наменет за друга земја членка на конвенцијата која не е и членка на ЕУ, и кој во текот на движењето врши влез и излез во земји на ЕУ - потребно е да се внесат податоци за индикатор за посебни околности А20 и да се пополни рубриката за испостава за излез за транзит со податоците за испоставата каде транзитното движење излегува од безбедносната зона на ЕУ т.е. излезната испостава во земјата членка на ЕУ низ која се транзитира. Влезот во таа земја на ЕУ ќе се евидентира со податок за транзитна испостава а излезот ќе се евидентира со податок за испостава за излез на транзит.

**Регистрирање на инцидент**

Доколку за време на транзитот на стока се случи некој непредвиден настан (оштетување на царинските обележја, сообраќајна незгода и слично) превозникот се јавува на најблиската царинска испостава да пријави инцидент. Овој инцидент електронски се евидентира во системот и испоставата која го регистрира одлучува дали транзитот може да продолжи или ќе се затвори таму. Секоја царинска испостава може да има улога на испостава за регистрирање на инцидент.

**Податоци за пратката (Consignment)**

Испраќач:

До сега во НКТС 4 кога имаше повеќе испраќачи и примачи податоците за нив се внесуваа соодветно во наименуванијата, засебно за секој испраќач/примач а во генералните податоци овие рубрики остануваа празни.

Во НКТС 5 постои можност кога една транзитна декларација содржи повеќе испраќачи тие да бидат групирани на ниво на подзаглавје во пратката (House Consignment) со засебни наименувнија за различни примачи на стоката ставена во постапка од тој испраќач.

Оваа опција нема да се користи до 21 јануари (кога завршува транзициониот период).

Тарифен број:

Во НКТС 5 тарифниот број е задолжителен податок. Се внесува соодветно во секое наименувание на ниво од 6 карактери.

Вид на пакување:

Број на пакети и нивна ознака е задолжителен податок. Има воведено нови ознаки во овој дел.

Претходен документ:

Кога се користи постапка на **извозен транзит** задолжително се избира тип на документ **NMRN – Declaration/notification MRN** и се внесува реферетниот број на извозната декларација. Извозниот модул нема да биде поврзан со НКТС 5, исто како што не беше и со НКТС 4. Во сите други случаи при употреба на претходен документ се користи соодветен избор на тип на документот од паѓачкото мени.

Другите документи кои содржат податоци за транзитот се поделени во неколку групи:

* Придружни документи
* Транспортни документи
* Дополнителни референци
* Дополнителни информации

И треба да се пополнуваат соодветно со избор на тип на документ во секоја група. Транспортниот документ е во меѓусебна зависност со употребата на UCR (Unique Consignment Reference Number).

**Измена на декларација**

Појдовна испостава:

Измена на декларацијата може да прави единствено декларантот. Откако декларацијата ќе биде поднесена, успешно валидирана и прифатена од системот со доделување на МРН – декларанот има опција самиот да ја менува до моментот додека не биде ставена под контрола од царинскиот службеник.

Кога декларацијата е во постапка за контрола, царинскиот службеник може да побара измена на декларацијата од страна на декларантот и во тој случај се добива порака TR062. Тогаш декларантот ја менува декларацијата по барање на царинскиот службеник и ја поднесува со извршената измена. Оваа измена треба да биде одобрена од царинскиот службеник за да може да продолжи постапката.

Одредишна испостава:

Не постои начин за измена на декларацијата во одредишната испостава. Сите разлики се констатираат со резултатот за контрола.

**Овластен испраќач**

При креирање на декларацијата, се пополнува рубриката за Авторизација со избор на тип на документ С521 (овластен испраќач) и се внесува референтниот број на одобрението. Во декларацијата, делот за пратка, се пополнуваат рубриките за Локација на стока, со соодветен избор за Одобрено место и Број на авторизација каде се запишува соодветно шифрата на одобрената локација. Пломбите се внесуваат од имателот на одобрението во групата податоци „Транспортна опрема“. По истекот на рокот од 30 минути декларацијата автоматски се ослободува и добива статус „движењето е пуштено“.

**Овластен примач**

При внес на пораката СС007С (регистрирање на пристигнување), се означува дека се регистрира во поедноставена постапка и се пополнува рубриката за Авторизација со избор на тип на документ С522 (овластен примач) и се внесува референтниот број на одобрението. Во делот за пратката се пополнуваат рубриките за Локација на стока, со соодветен избор за Одобрено место и Број на авторизација каде се запишува соодветно шифрата на одобрената локација. По истекот на рокот од 30 минути декларацијата автоматски поминува во статус за „истовар“ и треба да се внесат „забелешки за истоварот“. Доколку се е во ред, декларацијата поминува во статус „стоката е ослободена“ кој е финален.

Линк од тестна околина каде што декларантите може да се поврзат и да поднесуваат декларации:

<https://ncts5-test-ext.customs.gov.mk/customs-ucc-portal>

Координирајте се со царинските службеници од Вашите испостави (на истата околина имаат пристап и тие) за да ви ги процесираат декларациите кои ќе ги поднесете и на тој начин го тестирате новиот систем заедно со нив. Доколку имате забелешки, преку месно надлежната испостава доставете ги до регионалните координатори за транзит.

Со почит,

Царинска управа

Тим за имплеметација на НКТС 5

Работна подгрупа надлежна за управување со квалитет и тестирање на проектните испораки